Jozef Miloslav Hurban (1817 – 1888) bol evanjelický kňaz, zapálený národovec, nápaditý spisovateľ, presvedčivý novinár, organizátor národného života vo všetkých podobách, politik a blízky spolupracovník Ľudovíta Štúra. Spoluzakladateľ Slovenskej národnej rady, Tatrína aj Matice slovenskej. Neváhal so zbraňou v ruke hájiť práva Slovákov, no aktívne stál aj pri zrode novej podoby slovenčiny, almanachov Nitra, najstaršieho literárneho časopisu Slovenské pohľady (vychádzajú dodnes) v strednej Európe… Významný muž našej histórie, ktorý bojoval perom i mečom, ako o ňom napísal v jeho životopise literárny historik Tomáš Winkler. V rukách držíte kreslený príbeh o výnimočnom živote a diele odvážneho štúrovca, ktorý pútavo usmerňuje pozornosť na všetky dôležité „punkty“
Vydavateľstvo Matice slovenskej, s. r. o., Martin